Μια στιγμή.
Καταλαβαίνεις τι είσαι, διάβολε;
Δημιουργήθηκες για να υπακούς.
Για να υπακούς εμένα.
Αυτός είναι ο λόγος της ύπαρξής σου.
Η μάγισσα ήταν;
Σε εξουσιάζει με τη μαγεία της;
Ή μήπως έγινε κάποιο λάθος κατά τη μεταστροφή σου;
Αυτό είσαι.
Καταλαβαίνεις;
Υπάρχεις για να με υπηρετείς.
Αν ο Σφυρηλάτης είναι στο αβαείο, ο Ηγούμενος είναι αιχμάλωτός του.
Ή ο Ηγούμενος τον προσκάλεσε.
Αυτό αποκλείεται. Είναι καλός άνθρωπος.
Όταν έφτασα στο Μασεκούλ, ο Ηγούμενος ήταν που με βοήθησε.
Αν το καλοσκεφτείς, η Εκκλησία σύμμαχος του κακού,
ανοησία μας που δεν το είδαμε.
Μα βαμπίρ, Μαρία;
Αν δεις την ιστορία της Εκκλησίας, δεν προκαλεί έκπληξη.
Ίσως προκαλεί μια κάποια έκπληξη.
Είσαι καλά;
Δεν ξέρουμε αν ήταν αυτός.
Όταν πεθαίνει κάποιος που αγαπάς,
για καιρό νομίζεις ότι τον βλέπεις παντού.
Ήταν σίγουρα τα μάτια του.
Δεν ξέρω τίποτα για τα πλάσματα της νύχτας,
αλλά μάλλον ούτε εσύ ξέρεις.
Είναι φρικτό να σκέφτεσαι ότι ο φίλος σου μεταστράφηκε, μα…
Τον εγκατέλειψα και τον σκότωσαν. Δεν μπορώ να τον εγκαταλείψω τώρα.
Τι θέλεις να κάνεις; Να τον σώσεις;
Ακόμα κι αν είναι ο Εντουάρ, ίσως να μη θέλει να σωθεί, Ανέτ.
Ίσως να μη γίνεται.
Ίσως ο μόνος τρόπος να τον σώσουμε θα ήταν σκοτώνοντάς τον.
Αποδέξου το. Είναι ήδη νεκρός.
Αν ο Ηγούμενος είναι αιχμάλωτος του Σφυρηλάτη,
μπορείς να τον εγκαταλείψεις;
Δεν μπορούμε να μπούμε στο αβαείο, να τα βάλουμε με τον μάγο
και να ελευθερώσουμε τους φίλους μας.
Θα έχουμε τα καλά του κάστρου.
Ώστε φοβάσαι.
Δεν φοβάμαι. Λέω ότι χρειαζόμαστε ένα σχέδιο.
Έχουμε τη μαγεία.
Τρεις από μας.
Αν δεν μπορώ να τον σώσω, θα τον σκοτώσω. Θα ήταν λύτρωση.
Μπαίνεις και τον σκοτώνεις. Σίγουρη επιτυχία.
Το αβαείο είναι πέτρινο.
Μπορώ να τους θάψω γκρεμίζοντάς το στα κεφάλια τους.
Πώς βοηθάει τον Ηγούμενο;
Αν συμμάχησε με τα καθάρματα, που μάλλον ισχύει,
δεν θα τον βοηθήσουμε.
Όπως και να 'χει, αυτό δεν το ξέρουμε.
Χρειαζόμαστε ένα σχέδιο.
Κι επειδή είμαι άχρηστος σ' αυτά, θα ήταν πραγματικά χρήσιμο
αν βάζατε το μυαλό σας να σκεφτεί.
Κανονικό σχέδιο, όχι "μπουκάρουμε και βλέπουμε
ποιος αξίζει να ζήσει ή να πεθάνει".
Όλοι φοβόμαστε, Ρίχτερ.
Εννοείται.
Έχω φοβηθεί μόνο μία φορά στη ζωή μου, και τότε ήμουν δέκα ετών.
Είπες ότι κι εσύ είδες τη μητέρα σου να πεθαίνει.
Τη σκότωσε βαμπίρ, έτσι δεν είναι;
Ήταν μια Μπέλμοντ.
Στοιχειώνει τα όνειρά σου.
Έκανε το καθήκον της.
Και λένε ότι εγώ είμαι ο βιαστικός.
Μόλις πω ότι χρειαζόμαστε σχέδιο, με αποκαλείτε δειλό.
Κανείς δεν σε αποκάλεσε, Ρίχτερ.
Δεν είστε δειλοί.
Είστε παιδιά χωρίς πείρα από τον κόσμο.
Για τις δύσκολες επιλογές που πρέπει να κάνουν οι ενήλικες.
Υπάρχει άλλη είσοδος.
Ένα μυστικό υπόγειο πέρασμα για το αβαείο.
Πώς το ξέρεις;
Δεν πρέπει να μάθουμε την αλήθεια;
Ποιος είναι ποιος.
Αν έχουμε ακόμα φίλους ή μόνο εχθρούς.
Αυτήν τη φορά θα έρθω κι εγώ.
Η Μεσσίας ξέρει, υποθέτω, ότι ο Ηγούμενος είναι Σφυρηλάτης.
Και βέβαια το ξέρει.
Δεν θα ενδιαφερόταν γι' αυτόν αν ήταν ένας απλός ηγούμενος.
Άρα ξέρει ότι θέλει να την προδώσει.
Πιστεύει ότι οι δαίμονές του αρκούν για να την καταστρέψουν
όταν έρθει η ώρα.
Εσύ τι λες; Πιστεύεις ότι έχει δίκιο;
Δεν σε καταλαβαίνω.
Αυτή η συμμαχία θα διαλυθεί.
Όταν συντρίψετε τους εχθρούς σας, θα στραφεί εναντίον σας.
Το στοίχημα είναι να κηρύττεις πόλεμο και να κυριαρχείς.
Σίγουρα είναι η σωστή επιλογή;
Όπου και να κοιτάξουμε υπάρχει κακό.
Χρησιμοποιούμε το μυαλό μας.
Ή θα το χάσετε.
Το ενδιαφέρον σου είναι συγκινητικό.
Δωροδόκησε έναν δαίμονα για να πάρει τις δυνάμεις του,
να του φτιάξει μια μηχανή, να του υποσχεθεί νίκη.
Ποιο ήταν το τίμημα;
Ήδη ξέρεις το τίμημα.
Και ποιος το πληρώνει; Μόνο ο ίδιος ή όλοι σας;
Εσύ;
Ποιος δαίμονας;
Ποιος δαίμονας θα ζητήσει αντάλλαγμα όταν τελειώσει αυτό;
Έχει σημασία;
Φυσικά.
Υπάρχουν ασήμαντοι δαίμονες με τους οποίους μπορείς να παζαρέψεις.
Υπάρχουν δαίμονες τσαρλατάνοι που μπορείς να κοροϊδέψεις εύκολα.
Δαίμονες που υπήρξαν θεοί…
και άλλοι που παραμένουν.
Ο Θεός είναι ένας.
Μόνο ένας.
Γι' αυτό είμαι βέβαιος.
Και μια ζωή τον υπηρετώ, πολεμώ γι' αυτόν.
Αυτό δεν έχει αλλάξει, ούτε πρόκειται να αλλάξει.
Ένας Θεός.
Νομίζεις ότι θα σε προστατέψει;
Το άνοιξαν πολύ πριν ο Ηγούμενος και οι μοναχοί του έρθουν από τη Μάλτα.
Έτυχε να το ανακαλύψεις μια μέρα που μάζευες λουλούδια;
Οδηγεί στα κελάρια.
Καθηγούμενε.
Να σας συστήσω την απεσταλμένη Ντρόλτα Τσουέντες.
Προσευχόσουν.
Τι γλυκό.
Και τι όμορφη εκκλησία.
Φαντάζομαι πως δεν βλέπεις και πολλές εκκλησίες.
Ο Οίκος του Θεού δεν αρκεί για να με κάψει,
αν αυτό εννοείς.
Το φως του ήλιου, όμως, όπως βλέπω.
Για τώρα.
Θα πρέπει να έψαξε βαθιά στην ψυχή του, να προσευχήθηκε έντονα, πριν βεβαιωθεί…
γι' αυτό, για την ανάγκη του για μας.
Για το ότι ήταν αναπόφευκτο.
Και βέβαια καταλαβαίνω. Δεν είμαι ανόητη.
Σε ενοχλεί σαν να σου κάθισε κόκαλο στον λαιμό,
που απειλεί να σε πνίξει.
Δεν έχω πνιγεί ακόμα, ούτε η αφέντρα σου.
Αν και, στην περίπτωσή της, δεν θα ήταν από κόκαλο αλλά από τι;
Τα πλευρά από τίποτα βρέφη;
Η αφέντρα μου, η Μεσσίας.
Η ψυχή σου θα ουρλιάζει από θυμό στη σκέψη και μόνο.
Η ψυχή μου είναι ήρεμη.
Ενώ η δική σου δεν θα είναι ποτέ.
Μου αρέσει αυτός. Έχει τσαγανό.
Το μέλλον του κόσμου του κινδυνεύει, μα εύκολα εκτοξεύει προσβολές.
Ή δεν μπορεί να ελέγξει τα νεύρα του ή την περηφάνια του, ή είναι βλάκας.
Δεν είχαμε σκοπό να σε προσβάλουμε.
Νόμιζες ότι φλερτάραμε;
Μόνο το σεξ έχετε στον νου σας, οι ιερείς, μα πίστεψέ με,
καλύτερα να μη με βάλεις σε πειρασμό.
Δεν θα σου άρεσε.
Κάθε οπή μου έχει δόντια.
Ας μην προσποιούμαστε ότι συμπαθεί ο ένας τον άλλον.
Είναι συμφωνία που μας βολεύει όλους επειδή έχουμε κοινό εχθρό.
Τον λαό.
Προτιμούμε να λέμε ο άθεος όχλος.
Οι βάρβαροι
που γκρεμίζουν συθέμελα την εκκλησία μας, λίγο λίγο,
και καίνε ό,τι απέμεινε.
Και θα ρίξουν εσένα και την αφέντρα σου στην πυρά.
Μαζί μ' εμάς.
Οπότε, καλώς όρισες,
απεσταλμένη Τσουέντες, στο Μασεκούλ.
Μυρίζεις το κακό εδώ κάτω.
Θα μπορούσες να τον σκοτώσεις;
Τον αγαπάς.
Ακόμα και αν έχει γίνει τέρας.
Δεν θα γινόταν ποτέ τέρας.
Και τι θα κάνεις;
Λοιπόν, πλάσματα της νύχτας.
Ο Μαρκήσιος σας προμήθευσε διάφορα πτώματα.
Θα έχετε μαζέψει αρκετά ως τώρα.
Δεκαοχτώ συνολικά. Θα ακολουθήσουν κι άλλα.
Η αφέντρα μου περιμένει πολλά περισσότερα. Πόσο καιρό θα σας πάρει;
Από την πλευρά μου θα τιμήσω τη συμφωνία μας,
ελπίζω κι εσείς το ίδιο.
Ο λαός περιμένει μια Ιωάννα της Λωραίνης. Κάποια στην οποία να πιστέψουν.
Ναι, είναι απολαυστική πινελιά.
Η ιερή πολεμίστρια βασίλισσα. Μας αρέσει αυτό.
Σας διαβεβαιώνω πως δεν θα σας απογοητεύσει.
Θα ήθελα να τα γνωρίσω.
Τα πλάσματα της νύχτας.
Να με ξεναγήσετε στο εργαστήρι.
Πού είναι;
Εσύ, όμορφε, εριστικέ, βλοσυρέ,
δείξε μου τη δαιμονομηχανή.
Πες μου ότι είναι κάτω, αυτός ο ήλιος μού προκαλεί πονοκέφαλο.
Τι εντυπωσιακό συνέβη εδώ;
Τι έγκλημα διέπραξες;
Μυρίζω πόνο,
μετάνοια,
απόγνωση.
Μια ανθρώπινη ψυχή.
Δεν ξέρω τι συνέβη,
ποιος είμαι,
τι είμαι,
μα θέλω την ελευθερία μου.
Όπως όλοι μας.
Ήλθαμε για την αλήθεια.
Γι' αυτούς που νοιαζόμαστε.
Ξέρουμε ότι υπάρχουν πλάσματα της νύχτας,
αλλά δεν ξέρουμε πόσα.
Είμαι ένας Μπέλμοντ. Σκοτώνω δαίμονες. Αυτό κάνουμε.
Αυτό κάνουμε όλοι.
Μείνετε κοντά.
Όλα τους το κάνουν αυτό;
Η Ντρόλτα Τσουέντες.
Εντουάρ.
Είναι παιδί.
Η σφαγή παιδιών δεν είναι στη συμφωνία μας.
Ελπίζω να μην είσαι πολύ ευαίσθητος, Ηγούμενε.
Η αφέντρα μου θα απογοητευόταν.
Σκατά!
Εντουάρ.
Λυπάμαι πολύ.
Διασχίσαμε έναν ωκεανό, έτσι δεν είναι;
Νομίζαμε ότι θα αλλάζαμε τον κόσμο.
Θα τελειώσει γρήγορα, Εντουάρ.
Χωρίς πόνο.
Θα σε στείλω στον κόσμο των πνευμάτων.
Μην απομακρύνεσαι. Συγγνώμη!
Συγγνώμη, Εντουάρ. Νόμιζα ότι αυτό ήθελες.
Εντουάρ!
Αυτή; Είναι σε ηλικία που να μπορώ να τη σκοτώσω;
Είμαι ο Ρίχτερ Μπέλμοντ.
Τελευταίος απόγονος του Οίκου των Μπέλμοντ.
Και σκοτώνω βαμπίρ!
Ποιος γαμημένος ακολουθεί;
Τι έκανες;
Ο κόσμος κινδυνεύει, Τέρα.
Το ίδιο το Βασίλειο του Θεού απειλείται.
Πρέπει να το προστατεύσω.
Ίσως να προστατεύσουμε τον κόσμο σκοτώνοντας εσένα.
Ο μικρούλης Μπέλμοντ.
Μεγάλωσε.
Πρέπει να φύγουμε. Μακριά από δω. Πάμε να φύγουμε, γαμώτο!
Θα γυρίσω για σένα, αλήθεια!
Αυτός εδώ;
Απλώς ήταν ένας καιροσκόπος.
Ακολουθούσε τη Μεσσία επειδή είναι ισχυρή.
Αλλά υπάρχουν κι εκείνοι που την αγαπούν, απ' όσο μαθαίνω.
Είμαι ο Όλροξ. Με περιμένει.
Φυσικά. Ο… Ποια είναι η λέξη; Ο Αζτέκος.
Άρτι αφιχθείς. Έχω λατρέψει τη Γαλλία.
Χάσατε πλάσματα της νύχτας. Φροντίστε να τα αντικαταστήσετε.
Θα μας χρειαστούν.
Πολύ σύντομα.
Ρίχτερ!
Πού πήγε;
Τι συνέβη;
Το 'σκασε.
Το 'βαλε στα πόδια, γαμώτο.
Είδε τον εφιάλτη του με σάρκα και οστά.
Τώρα, όπου και να κοιτάξουμε, υπάρχουν εφιάλτες.
Τρόμος που αναδύεται από τη γη.
ΑΠΟ ΤΟ ΒΙΝΤΕΟΠΑΙΧΝΙΔΙ ΤΗΣ ΚΟΝΑΜΙ
Υποτιτλισμός: Αριστέα Μετζητάκου